Rimantas Vanagas

Rimantas Vanagas (g. 1948 m. spalio 10 d. Pesliuose, Anykščių rajonas) – Lietuvos rašytojas, žurnalistas, redaktorius, vertėjas.

Biografija 
1955–1966 m. mokėsi Anykščių Jono Biliūno vidurinėje mokykloje, 1971 m. baigė Vilniaus universiteto Filologijos fakultetą, įgijo filologo išsilavinimą, lietuvių kalbos ir literatūros dėstytojo specialybę.

1970–1976 m. žurnalo „Jaunimo gretos“ propagandos skyriaus vyriausiasis redaktorius. 1976–1981 m. žurnalo „Moksleivis“ vyr. redaktoriaus pavaduotojas, 1981–1988 m. šio žurnalo vyriausiasis redaktorius. 1989–1997 m. leidinių „Laikas ir įvykiai“, „Vilniaus tribūna“, „Lietuvos Jeruzalė“, „Anykšta“ darbuotojas. 1997–2004 m. laisvas kūrybinis darbuotojas Anykščiuose. 2004–2007 m. A. Baranausko ir A. Vienuolio-Žukausko memorialinio muziejaus darbuotojas, nuo 2007 m. Anykščių kultūros centro projektų vadovas, Pasaulio anykštėnų bendrijos atsakingasis sekretorius.

Nuo 1995 m. Lietuvos Tautinio olimpinio komiteto „Fair Play“ komiteto narys. Nuo 2004 m. Pasaulio anykštėnų bendrijos valdybos ir nuo 2005 m. Anykščių kolegijos narys, nuo 2005 m. Anykščių Jono Biliūno gimnazijos Garbės galerijos narys.

Nuo 1983 m. Lietuvos rašytojų sąjungos narys, buvo Vilniaus jaunųjų rašytojų sekcijos pirmininkas, Lietuvos Taikos gynimo komiteto Jaunimo komisijos pirmininkas.

Parašė per 200 apybraižų jaunimo auklėjimo temomis, interviu su žymiais žmonėmis, išleido poezijos rinkinių, knygų vaikams, esė ir publicistikos rinkinių, apsakymų, novelių. Pagal jo eiles dainų sukūrė Benjaminas Gorbulskis: „Jeigu meile tiki“, „Kauno valsas“, „Neringa“, Vytautas Paltanavičius: „Kelias (Osvencimas)“. Sudarė ir išleido anykštėnų fotomenininkų kūrinių albumą „Puokštė Anykščiams“.

Bibliografija 
 Autobiografijos pradžia: poezija. – Vilnius: Vaga, 1978.
 Motinos laiškas: poezija. – Maskva: Molodaja gvardija, 1982.
 Šita žemė: poezija. – Vilnius: Vaga, 1983.
 Kelių vardai: apybraižos. – Vilnius: Mintis, 1984.
 Karas mūsų nepamiršo: apybraižos. – Vilnius: Vyturys, 1987.
 Penketas šauktukų: apysaka. – Vilnius: Vyturys, 1987.
 Senelės šalis: apsakymai. – Vilnius: Spauda, 1989.
 Po ralio žvaigžde: dokumentinės apybraižos. – Vilnius: Alma littera, 1991.
 Nenusigręžk nuo savęs: dokumentinės apybraižos. – Vilnius: Vyturys, 1995.
 Gongo dūžiai: dokumentinė apybraiža. – Vilnius: LTOK, 1996.
 Lazerių šešėly: dokumentinė apybraiža. – Vilnius: Pradai, 1996.
 Pasaka apie šapalą, sakalą ir mažytę mergaitę: poema. – Vilnius: Spauda, 1996.
 Triskart lietus: poezija. – Vilnius: Pradai, 1996.
 Ex Oriente lux: Lietuvos Rerichiečiai: dokumentinė apybraiža. – Vilnius: Lietuvos Rericho draugija, 1998.
 Iš vieversių gyvenimo: mano mažieji didieji anykštėnai: dokumentinė proza. – Vilnius: Petro ofsetas, 2002.
 Gimtinė mano – iš dangaus!: eilėraščiai. – Vilnius: Petro ofsetas, 2003.
 Mylėti ir nemylėti: dokumentinė apysaka. – Vilnius: Petro ofsetas, 2003.
 Du skeletai greta: poezija.- Vilnius: Petro ofsetas, 2003.
 Atminties variantai: apsakymai, novelės. – Vilnius: Petro ofsetas, 2004. – 157 p. – ISBN 9955-534-65-6
 Žmonės mylėjo žmones: mano mažieji didieji anykštėnai. – Vilnius: Petro ofsetas, 2004. – 338 p.: iliustr. – ISBN 9955-534-81-8
 Malūninkas ir mėnuo: faktai ir vaizdai, pasakojimai ir pasakos: mano mažieji didieji anykštėnai. – Vilnius: Petro ofsetas, 2005. – 375 p.: iliustr. – ISBN 9955-668-15-6
 Vyriški ir žvėriški nutikimai: medžiotojų poringės. – Vilnius: Petro ofsetas, 2005. – 214 p.: iliustr. – ISBN 9955-534-95-8
 Mergaitė ant žirgo: nuotykių apysakos. – Vilnius: Petro ofsetas, 2005. – 271 p.: iliustr. – ISBN 9955-668-33-4
 Pabėgėlė: Amerikos lietuvės gyvenimo romanas. – Vilnius: Petro ofsetas, 2006. – 263 p.: iliustr. – ISBN 9955-668-44-X
 Niurksi plūdė ir širdis: žvejų nutikimai. – Vilnius: Petro ofsetas, 2006. – 305 p.: iliustr. – ISBN 9955-668-47-4
 Žali žydų plaukai: faktai ir eilės, juokas ir ašaros. – Vilnius: Petro ofsetas, 2007. – 422 p.: iliustr. – ISBN 978-9955-668-78-7
 Siauruko nuotykiai (dail. Milda Kairaitienė). – Panevėžys: Aukštaitijos siaurasis geležinkelis, 2007. – 142 p.: iliustr.
 Puokštė Anykščiams: fotoalbumas (sudarė ir įžangą parašė Rimantas Vanagas, fotografai Arūnas Aviža, Antanas Dilys, Aloyzas Janušis ir kt.). – Vilnius: Petro ofsetas, 2007. – 87 p.: iliustr. – ISBN 978-9955-668-83-1
 Laiškai iš Paryžiaus: kelionių publicistika. – Vilnius: Petro ofsetas, 2008. – 251 p. – ISBN 978-9955-815-28-0
 Visi nuo Šventosios: raibi raštai: proza. – Vilnius: Petro ofsetas, 2008. – 341 p. – ISBN 978-9955-815-41-9
 Uždegti spindulį: likimai ir paralelės. – Vilnius: Petro ofsetas, 2009. – 236 p.: iliustr. – ISBN 978-9955-815-95-2

 Peslių akademija: regėjimai, išpažintys, versijos: mano mažieji didieji anykštėnai. - Vilnius: Petro ofsetas, 2011. – 348 p. – ISBN 978-609-420-129-5
 Avižienio algoritmas ir kiti nutikimai. – Vilnius, Petro ofsetas, 2012. – 564 p. – ISBN 978-9986-418-80-1
 Onyx: odės šimtamečiams ąžuolams ir liauniems ąžuoliukams, Anykščių šileliui, Puntukui ir visam kraštui pašlovinti, užrašytos anykštėno Rimanto Povilo Vanago Anno Domini 2012-2013. Anykščių kūrybos ir dailės mokyklos mokinių iliustracijos. – Vilnius: Petro ofsetas, 2013. – 48 p. – ISBN 978-609-420-286-5
 Šventoji mano dvynė: mažoji proza. Anykštėnų dailininkų kūrinių reprodukcijos. – Vilnius: Petro ofsetas, 2013. – 104 p. – ISBN 978-609-420-297-1

Vertimai iš rusų kalbos:
 Genadijus Praškevičius. Vilkolakis, fantastiniai apsakymai. – Vilnius: Vyturys, 1990.
 Venediktas Jerofejevas. Maskva-Petuškai: apysaka. – Vilnius: Lietuvos rašytojų s-gos l-kla, 1992.
 Viktoras Pelevinas. Čiapajevas ir Pustota: romanas. – Vilnius: Tyto alba, 1998.
 Čiapajevas ir Pustota: romanas su Urgano Džambono Tulku VII įžanga / Viktor Pelevin. – 2-oji patais. laida. – Vilnius: Tyto alba, 2007. – 325 p. – ISBN 978-9986-16-535-4

Įvertinimas 
 1979 m. Zigmo Gėlės literatūrinė premija už eilėraščių rinkinį „Autobiografijos pradžia“
 1983 m. Maksimo Gorkio premija už eilėraščių rinkinį rusų kalba „Motinos laiškas“
 1988 m. Lietuvos žurnalistų sąjungos kūrybinio konkurso laureatas
 2002 m. pelnė Teresės Mikeliūnaitės Anykščių kultūros premiją
 2003 m. Juozo Tumo-Vaižganto premija už dokumentinės prozos knygą „Iš vieversių gyvenimo“
 2004 m. Jono Marcinkevičiaus premija už dokumentinės prozos knygą „Žmonės mylėjo žmones"
 2011 m. Antano Baranausko literatūrinė premija už dokumentinės prozos knygą „Peslių akademija“
2013 m. - LR Kultūros ministerijos premija už publicistiką.

Šaltiniai 

Lietuvos žurnalistai
Lietuvos redaktoriai
Lietuvos rašytojai
Lietuvos vertėjai
Lietuvos novelistai